तेजस्वी ने कहा कि हॉर्स ट्रेडिंग करानेवालों पर मुकदमा चलाया जाना चाहिए। लोकतंत्र में झूठ बोलनेवालों की कोई जगह नहीं है। नेता प्रतिपक्ष ने मुख्यमंत्री नीतीश कुमार से चुप्पी तोडऩे का आग्रह किया और कहा कि देश संविधान से चलेगा, भाजपा की तानाशाही से नहीं। यह अब प्रमाणित हो गया है। कहा कि यह स्पष्ट हो गया है कि प्रधानमंत्री नरेंद्र मोदी संविधान से ऊपर नहीं हैं। तेजस्वी ने कहा कि जनता के बीच काम नहीं करनेवालों और सिर्फ सत्ता पाने में जुटी रहने वाली पार्टी को जनता सबक जरूर सिखाती है।